CELEX: 32010D0078
Language: et
Date: 2010-02-09 00:00:00
Title: 2010/78/: Komisjoni otsus, 9. veebruar 2010 , millega korrigeeritakse määruse (EÜ, Euratom) nr 2342/2002 (millega kehtestatakse finantsmääruse üksikasjalikud rakenduseeskirjad) artikli 157 punktis b ja artikli 158 lõikes 1 nimetatud künniseid

10.2.2010   
            
            
               ET
            
            
               Euroopa Liidu Teataja
            
            
               L 37/73
            
         KOMISJONI OTSUS,
   9. veebruar 2010,
   millega korrigeeritakse määruse (EÜ, Euratom) nr 2342/2002 (millega kehtestatakse finantsmääruse üksikasjalikud rakenduseeskirjad) artikli 157 punktis b ja artikli 158 lõikes 1 nimetatud künniseid
   (2010/78/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse komisjoni 23. detsembri 2002. aasta määrust (EÜ, Euratom) nr 2342/2002, millega kehtestatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 üksikasjalikud rakenduseeskirjad, (1) eriti selle artiklit 271,
   ning arvestades järgmist:
   
               (1)
            
            
               Komisjoni määrusega (EÜ) nr 1177/2009 (2) on muudetud riigihankelepingute künniseid, mis on sätestatud Euroopa Parlamendi ja nõukogu 31. märtsi 2004. aasta direktiivis 2004/18/EÜ ehitustööde riigihankelepingute, asjade riigihankelepingute ja teenuste riigihankelepingute sõlmimise korra kooskõlastamise kohta (3).
            
         
               (2)
            
            
               Järjepidevuse huvides tuleks seega korrigeerida määruse (EÜ, Euratom) nr 2342/2002 artikli 157 punktis b ja artikli 158 lõikes 1 nimetatud künniseid.
            
         
               (3)
            
            
               Kuna määrusega (EÜ) nr 1177/2009 muudetud künnised on kohaldatavad alates 1. jaanuarist 2010, tuleb käesolevat otsust kohaldada ka alates 1. jaanuarist 2010. Seepärast on vaja sätestada, et käesolev otsus jõustub järgmisel päeval pärast selle avaldamist Euroopa Liidu Teatajas.
            
         
               (4)
            
            
               Komisjoni 6. veebruari 2004. aasta otsus 2004/121/EÜ, millega korrigeeritakse finantsmääruse üksikasjalike rakenduseeskirjade kehtestamist käsitleva määruse (EÜ, Euratom) nr 2342/2002 artikli 157 punktis b ning artikli 158 lõike 1 punktides a ja c nimetatud künniseid, (4) komisjoni 14. veebruari 2006. aasta otsus 2006/103/EÜ, millega korrigeeritakse määruse (EÜ, Euratom) nr 2342/2002 (millega kehtestatakse finantsmääruse üksikasjalikud rakenduseeskirjad) artikli 157 punktis b ja artikli 158 lõike 1 punktides a ja c nimetatud künniseid, (5) ning komisjoni 1. veebruari 2008. aasta otsus 2008/102/EÜ, millega korrigeeritakse määruse (EÜ, Euratom) nr 2342/2002 (millega kehtestatakse finantsmääruse üksikasjalikud rakenduseeskirjad) artikli 157 punktis b ja artikli 158 lõikes 1 nimetatud künniseid, (6) on aegunud ja tuleb tunnistada kehtetuks,
            
         ON VASTU VÕTNUD JÄRGMISE OTSUSE:
   Artikkel 1
   Riigihankelepingute suhtes kohaldatavad eurodes väljendatud künnised on järgmised:
   
               —
            
            
               artikli 157 punkti b puhul 4 845 000 eurot;
            
         
               —
            
            
               artikli 158 lõike 1 punkti a puhul 125 000 eurot;
            
         
               —
            
            
               artikli 158 lõike 1 punkti b puhul 193 000 eurot;
            
         
               —
            
            
               artikli 158 lõike 1 punkti c puhul 4 845 000 eurot.
            
         Artikkel 2
   Otsused 2004/121/EÜ, 2006/103/EÜ ja 2008/102/EÜ tunnistatakse kehtetuks.
   Artikkel 3
   Käesolev otsus jõustub järgmisel päeval pärast selle avaldamist Euroopa Liidu Teatajas.
   Seda kohaldatakse alates 1. jaanuarist 2010.
   
      Brüssel, 9. veebruar 2010
      
         
            Komisjoni nimel
         
         
            president
         
         José Manuel BARROSO
      
   
   
      (1)  EÜT L 357, 31.12.2002, lk 1.
   
      (2)  ELT L 314, 1.12.2009, lk 64.
   
      (3)  ELT L 134, 30.4.2004, lk 114.
   
      (4)  ELT L 36, 7.2.2004, lk 58.
   
      (5)  ELT L 46, 16.2.2006, lk 52.
   
      (6)  ELT L 36, 9.2.2008, lk 5.